title: Odluka Političkog i sigurnosnog odbora (ZVSP) 2022/217 od 15. veljače 2022. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2022/41 (ATALANTA/3/2022)

text:
                  18.2.2022

                  HR

                  Službeni list Europske unije

                  L 37/39

         ODLUKA POLITIČKOG I SIGURNOSNOG ODBORA (ZVSP) 2022/217
         od 15. veljače 2022.
         o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2022/41 (ATALANTA/3/2022)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6. stavak 1.,
         budući da:

                     (1)

                     Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) („zapovjednik snaga EU-a”).

                     (2)

                     PSO je 10. siječnja 2022. donio Odluku (ZVSP) 2022/41 (2) o imenovanju komodora Joãoa Paula SILVE PEREIRE zapovjednikom snaga EU-a.

                     (3)

                     Zapovjednik operacije EU-a za operaciju Atalanta preporučio je da se kapetan (ratna mornarica) Fabrizio BONDI imenuje novim zapovjednikom snaga EU-a od 17. ožujka 2022. Talijanske vlasti navele su da će kapetan (ratna mornarica) Fabrizio BONDI biti promaknut u kontraadmirala nakon što bude imenovan zapovjednikom snaga EU-a.

                     (4)

                     Vojni odbor EU-a složio se s tom preporukom 17. siječnja 2022.

                     (5)

                     Odluku (ZVSP) 2022/41 trebalo bi stoga staviti izvan snage.

                     (6)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

               DONIO JE OVU ODLUKU:

            Članak 1.
            Kontraadmiral Fabrizio BONDI imenuje se zapovjednikom snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) od 17. ožujka 2022.

            Članak 2.
            Odluka (ZVSP) 2022/41 stavlja se izvan snage.

            Članak 3.
            Ova Odluka stupa na snagu 17. ožujka 2022.

            Sastavljeno u Bruxellesu 15. veljače 2022.

                  Za Politički i sigurnosni odbor

                  Predsjednica

               D. PRONK

            (1)  SL L 301, 12.11.2008., str. 33.

            (2)  Odluka Političkog i sigurnosnog odbora (ZVSP) 2022/41 od 10. siječnja 2022. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2021/1184 (ATALANTA/1/2022) (SL L 9, 14.1.2022., str. 1.).


title: Odluka Vijeća (ZVSP) 2022/218 od 17. veljače 2022. o izmjeni Odluke 2012/642/ZVSP o mjerama ograničavanja s obzirom na stanje u Bjelarusu

text:
                  18.2.2022

                  HR

                  Službeni list Europske unije

                  L 37/41

         ODLUKA VIJEĆA (ZVSP) 2022/218
         od 17. veljače 2022.
         o izmjeni Odluke 2012/642/ZVSP o mjerama ograničavanja s obzirom na stanje u Bjelarusu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. listopada 2012. donijelo Odluku 2012/642/ZVSP (1) o mjerama ograničavanja protiv Bjelarusa.

                     (2)

                     Vijeće je 24. lipnja 2021. donijelo Odluku (ZVSP) 2021/1031 (2) kojom je izmijenjena Odluka 2012/642/ZVSP i uvedena su specifična sektorska ograničenja.

                     (3)

                     Određena pojašnjenja potrebna su kako bi se osigurala pravilna primjena tih specifičnih sektorskih ograničenja.

                     (4)

                     Odluku 2012/642/ZVSP trebalo bi stoga na odgovarajući način izmijeniti,

               DONIJELO JE SLJEDEĆU ODLUKU:

            Članak 1.
            Odluka 2012/642/ZVSP mijenja se kako slijedi:

                        1.

                        u članku 2.d stavak 4. zamjenjuje se sljedećim:

                           „4.   Zabrane iz stavaka 1. i 2. ne primjenjuju se na izvoz, prodaju ili prijenos robe i tehnologije s dvojnom namjenom ili opskrbu njima, ili povezano pružanje tehničke ili financijske pomoći, za održavanje i sigurnost postojećih civilnih nuklearnih kapaciteta.”;

                        2.

                        članak 2.f mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Zabranjuju se izravna ili neizravna kupnja, izravni ili neizravni uvoz ili prijenos naftnih derivata i plinovitih ugljikovodika iz Bjelarusa.”;

                                    (b)

                                    stavak 4. zamjenjuje se sljedećim:

                                       „4.   Zabrane iz stavka 1. ne primjenjuju se na kupnje naftnih derivata i plinovitih ugljikovodika u Bjelarusu koje su potrebne kako bi se zadovoljile osnovne potrebe kupca u Bjelarusu ili humanitarnih projekata u Bjelarusu.”;

                                    (c)

                                    dodaje se sljedeći stavak:

                                       „6.   Zabranama iz stavaka 1. i 2. ne dovodi se u pitanje sloboda provoza kroz Bjelarus naftnih derivata i plinovitih ugljikovodika koji su podrijetlom iz treće zemlje.”;

                        3.

                        u članku 2.h točke od (a) do (d) zamjenjuju se sljedećim:

                                    „(a)

                                    Republika Bjelarus, njezina vlada, njezina javna tijela, korporacije ili agencije;

                                    (b)

                                    velika kreditna institucija s poslovnim nastanom u Bjelarusu koja je 1. lipnja 2021. više od 50 % u javnom vlasništvu ili pod javnom kontrolom, kako je navedena u Prilogu III.;

                                    (c)

                                    pravna osoba, subjekt ili tijelo s poslovnim nastanom izvan Unije u čijim vlasničkim pravima subjekt iz točaka (a) i (b) ovog članka ima, izravno ili neizravno, više od 50 % udjela;

                                    (d)

                                    fizička ili pravna osoba, subjekt ili tijelo koji djeluju u ime ili prema uputama subjekta iz točke (a), točke (b) ili točke (c) ovog članka.”;

                        4.

                        u članku 2.i stavku 1. točke od (a) do (d) zamjenjuju se sljedećim:

                                    „(a)

                                    Republici Bjelarusu, njezinoj vladi, njezinim javnim tijelima, korporacijama ili agencijama;

                                    (b)

                                    velikoj kreditnoj instituciji s poslovnim nastanom u Bjelarusu koja je 1. lipnja 2021. više od 50 % u javnom vlasništvu ili pod javnom kontrolom, kako je navedena u Prilogu III.;

                                    (c)

                                    pravnoj osobi, subjektu ili tijelu s poslovnim nastanom izvan Unije u čijim vlasničkim pravima subjekt iz točaka (a) i (b) ovog stavka ima, izravno ili neizravno, više od 50 % udjela;

                                    (d)

                                    fizičkoj ili pravnoj osobi, subjektu ili tijelu koji djeluju u ime ili prema uputama subjekta iz točke (a), točke (b) ili točke (c) ovog stavka.”;

                        5.

                        u članku 2.j stavak 1. zamjenjuje se sljedećim:

                           „1.   Zabranjuje se pružanje usluga osiguranja ili reosiguranja:

                                       (a)

                                       Republici Bjelarus, njezinoj vladi, njezinim javnim tijelima, korporacijama ili agencijama;

                                       (b)

                                       svakoj fizičkoj ili pravnoj osobu, svakom subjektu ili tijelu koji djeluju u ime ili prema uputama pravne osobe, subjekta ili tijela iz točke (a).”;

                        6.

                        umeće se sljedeći članak:

                           „Članak 2.n

                              1.   Ne udovoljava se nijednom zahtjevu vezi s bilo kojim ugovorom ili bilo kojom transakcijom na čije su izvršenje izravno ili neizravno, u cijelosti ili djelomično, utjecale mjere uvedene na temelju ove Odluke, uključujući zahtjeve za odštetu ili svaki drugi zahtjev te vrste, primjerice zahtjev za naknadu štete ili zahtjev na temelju jamstva, posebno zahtjev za produljenje ili plaćanje obveznice, jamstva ili odštete, osobito financijskog jamstva ili financijske odštete, u bilo kojem obliku, ako ga podnese:

                                          (a)

                                          bilo koja fizička ili pravna osoba, bilo koji subjekt ili bilo koje tijelo iz članaka 2.h, 2.i i 2.j ili iz Priloga II.;

                                          (b)

                                          bilo koja druga bjeloruska osoba, bilo koji drugi bjeloruski subjekt ili bilo koje drugo bjelorusko tijelo;

                                          (c)

                                          bilo koja fizička ili pravna osoba, bilo koji subjekt ili bilo koje tijelo koji djeluju putem jedne od fizičkih ili pravnih osoba, subjekata ili tijela iz točke (a) ili točke (b), ili u njihovo ime.”;

                        7.

                        u članku 3. stavcima 1. i 8., članku 4. stavcima 1. i 2. te članku 5. stavku 1. riječ „Prilogu” zamjenjuje se riječju „Prilogu I.”;

                        8.

                        u članku 5. stavak 1. točka (f) zamjenjuje se sljedećim:

                                    „(f)

                                    namijenjeni isključivo:

                                                i.

                                                u humanitarne svrhe, radi evakuacije ili repatrijacije osoba ili za inicijative kojima se pruža potpora žrtvama prirodnih, nuklearnih ili kemijskih katastrofa;

                                                ii.

                                                za obavljanje letova u okviru postupaka međunarodnog posvojenja;

                                                iii.

                                                za obavljanje letova potrebnih radi prisustvovanja sastancima čiji je cilj traženje rješenja za krizu u Bjelarusu ili promicanje ciljeva politike mjera ograničavanja;

                                                iv.

                                                za prisilno slijetanje, uzlijetanje ili prelijetanje koje izvodi zračni prijevoznik EU-a; ili”;

                        9.

                        u članku 5. dodaje se sljedeći stavak:

                           „4.   Odstupajući od članka 4. stavka 1., nadležna tijela države članice mogu odobriti oslobađanje određenih zamrznutih financijskih sredstava ili gospodarskih izvora pod uvjetom da su ispunjeni sljedeći uvjeti:

                                       (a)

                                       financijska sredstva ili gospodarski izvori predmet su arbitražne odluke donesene prije datuma na koji su fizička ili pravna osobe, subjekt ili tijelo iz članka 4. uvršteni na popis iz Priloga I. ili su predmet sudske ili upravne odluke donesene u Uniji, ili sudske odluke izvršive u dotičnoj državi članici, prije ili nakon tog datuma;

                                       (b)

                                       financijska sredstva ili gospodarski izvori upotrebljavat će se isključivo za namirenje potraživanja koja su osigurana takvom odlukom ili priznata kao valjana u takvoj odluci, unutar granica određenih primjenjivim zakonima i propisima kojima se uređuju prava osoba koje imaju takva potraživanja;

                                       (c)

                                       odluka nije u korist fizičke ili pravne osobe, subjekta ili tijela uvrštenih na popis iz Priloga I.; i

                                       (d)

                                       priznavanje odluke nije protivno javnom poretku dotične države članice.

                                 Dotična država članica obavješćuje ostale države članice i Komisiju o svakom odobrenju dodijeljenom na temelju ovog stavka.”;

                        10.

                        u članku 6. stavku 1. riječ „Prilogu” zamjenjuje se riječima „Prilogu I., Prilogu II. i Prilogu III.”;

                        11.

                        umeću se sljedeći članci:

                           „Članak 6.a

                              1.   Vijeće i Visoki predstavnik Unije za vanjske poslove i sigurnosnu politiku (,Visoki predstavnik՚) mogu obrađivati osobne podatke radi obavljanja svojih zadaća na temelju ove Odluke, osobito:

                                          (a)

                                          kad je riječ o Vijeću, radi pripreme i provedbe izmjena Priloga I.;

                                          (b)

                                          kad je riječ o Visokom predstavniku, radi pripreme izmjena Priloga I.

                              2.   Vijeće i Visoki predstavnik smiju, kad je to primjenjivo, obrađivati relevantne podatke povezane s kaznenim djelima koja su počinile fizičke osobe uvrštene na popis, s osuđujućim presudama protiv tih osoba u kaznenim stvarima ili sa sigurnosnim mjerama koje se odnose na te osobe samo u onoj mjeri u kojoj je takva obrada potrebna za izradu Priloga I.

                              3.   Za potrebe ove Odluke Vijeće i Visoki predstavnik određuju se kao ,voditelji obrade՚ u smislu članka 3. točke 8. Uredbe (EU) 2018/1725 Europskog parlamenta i Vijeća (*1) kako bi se osiguralo da dotične fizičke osobe mogu ostvarivati svoja prava na temelju Uredbe (EU) 2018/1725.

                           Članak 7.a
                           Djelovanjima fizičkih ili pravnih osoba, subjekata ili tijela ne nastaje za njih nikakva odgovornost ako nisu znali niti su imali opravdani razlog sumnjati da bi svojim djelovanjima kršili mjere utvrđene u ovoj Odluci.

                           (*1)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).”;"

                        12.

                        Prilog III. mijenja se kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 17. veljače 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća 2012/642/ZVSP od 15. listopada 2012. o mjerama ograničavanja s obzirom na stanje u Bjelarusu (SL L 285, 17.10.2012., str. 1.).

            (2)  Odluka Vijeća (ZVSP) 2021/1031 od 24. lipnja 2021. o izmjeni Odluke 2012/642/ZVSP o mjerama ograničavanja s obzirom na stanje u Bjelarusu (SL L 224I, 24.6.2021., str. 15.).

            PRILOG
            Prilog III. zamjenjuje se sljedećim:

                     „PRILOG III.
                     POPIS VELIKIH KREDITNIH INSTITUCIJA IZ ČLANAKA 2.h I 2.i

                                 Razvojna banka Republike Bjelarusa

                                 Belarusbank

                                 Belinvestbank (bjeloruska banka za razvoj i obnovu)

                                 Belagoprombank

                                 Bank Dabrabyt

               ”.


title: Odluka Komisije (EU) 2022/220 оd 15. veljače 2022. o stajalištu koje Europska unija treba zauzeti u Zajedničkom odboru osnovanom na temelju Memoranduma o suradnji između Europske unije i Međunarodne organizacije civilnog zrakoplovstva koji osigurava okvir za jačanje suradnje, o donošenju radnog dogovora o suradnji u području izvješćivanja o nesrećama i nezgodama u civilnom zrakoplovstvu i imenovanju predsjednika Europske unije u Zajedničkom odboru

text:
                  18.2.2022

                  HR

                  Službeni list Europske unije

                  L 37/52

         ODLUKA KOMISIJE (EU) 2022/220
         оd 15. veljače 2022.
         o stajalištu koje Europska unija treba zauzeti u Zajedničkom odboru osnovanom na temelju Memoranduma o suradnji između Europske unije i Međunarodne organizacije civilnog zrakoplovstva koji osigurava okvir za jačanje suradnje, o donošenju radnog dogovora o suradnji u području izvješćivanja o nesrećama i nezgodama u civilnom zrakoplovstvu i imenovanju predsjednika Europske unije u Zajedničkom odboru
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća 2012/243/EU od 8. ožujka 2012. o sklapanju Memoranduma o suradnji između Europske unije i Međunarodne organizacije civilnog zrakoplovstva koji osigurava okvir za jačanje suradnje te o postupovnim uređenjima u vezi s njim (1), a posebno njezin članak 4. stavak 1.,
         budući da:

                     (1)

                     Memorandum o suradnji između Europske unije i Međunarodne organizacije civilnog zrakoplovstva koji osigurava okvir za jačanje suradnje potpisan je u Montrealu i Bruxellesu 28. travnja i 4. svibnja 2011. Memorandum o suradnji privremeno se primjenjivao od datuma njegova potpisivanja do njegova stupanja na snagu.

                     (2)

                     Memorandum o suradnji odobren je u ime Unije Odlukom (2012/243/EU). Memorandum o suradnji stupio je na snagu 8. ožujka 2012.

                     (3)

                     U skladu s člankom 3.3. Memoranduma o suradnji stranke mogu utvrditi radne dogovore kojima se određuju uzajamno dogovoreni mehanizmi i postupci potrebni za djelotvornu provedbu aktivnosti suradnje utvrđene u prilozima Memorandumu o suradnji.

                     (4)

                     Člankom 7.1. Memoranduma o suradnji osniva se Zajednički odbor sastavljen od predstavnika obiju stranaka. U skladu s člankom 7.3. točkom (c) Zajednički odbor odgovoran je za donošenje priloga Memorandumu o suradnji i radnih dogovora u okviru područja primjene prilogâ.

                     (5)

                     Na temelju radnog dogovora od 21. rujna 2011. stranke su uspješno surađivale u području izvješćivanja o nesrećama i nezgodama u civilnom zrakoplovstvu. U svjetlu razvoja događaja u tom području, a posebno činjenice da je Agencija Europske unije za sigurnost zračnog prometa preuzela relevantne funkcije Zajedničkog istraživačkog centra, smatra se potrebnim zamijeniti radni dogovor od 21. rujna 2011. novim radnim dogovorom između stranaka o suradnji u području izvješćivanja o nesrećama i nezgodama u civilnom zrakoplovstvu. Predviđa se da će se novi radni dogovor donijeti na jednom od predstojećih sastanaka Zajedničkog odbora.

                     (6)

                     U skladu s člankom 4. stavkom 1. Odluke Vijeća o sklapanju Memoranduma o suradnji, Komisija, nakon savjetovanja s posebnim odborom koji imenuje Vijeće i uzimajući u cijelosti u obzir njegovo mišljenje, određuje stajalište koje u Zajedničkom odboru zauzima Unija u pogledu odluka o radnim dogovorima.

                     (7)

                     Savjetovanje s Posebnim odborom održano je 25. siječnja 2022.

                     (8)

                     Stoga bi trebalo donijeti stajalište koje Unija treba zauzeti u Zajedničkom odboru o donošenju radnog dogovora o suradnji u području izvješćivanja o nesrećama i nezgodama u civilnom zrakoplovstvu.

                     (9)

                     Na temelju članka 7.1. Memoranduma o suradnji Zajedničkim odborom supredsjeda po jedan predstavnik svake stranke. U skladu s člankom 7.4. Zajednički odbor djeluje na temelju suglasnosti među predsjednicima svake stranke.

                     (10)

                     Stoga bi trebalo imenovati predsjednika Unije u Zajedničkom odboru,

               ODLUČILA JE:

            Članak 1.
            Stajalište koje Europska unija treba zauzeti u Zajedničkom odboru osnovanom na temelju Memoranduma o suradnji između Europske unije i Međunarodne organizacije civilnog zrakoplovstva koji osigurava okvir za jačanje suradnje u vezi s donošenjem radnog dogovora o suradnji u području izvješćivanja o nesrećama i nezgodama u civilnom zrakoplovstvu temelji se na Prilogu ovoj Odluci.

            Članak 2.
            Glavni direktor Glavne uprave za mobilnost i promet imenuje se predsjednikom Europske unije u Zajedničkom odboru osnovanom na temelju Memoranduma o suradnji između Europske unije i Međunarodne organizacije civilnog zrakoplovstva koji osigurava okvir za jačanje suradnje. Predsjednik može imenovati zamjenu u pojedinačnim slučajevima.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 15. veljače 2022.

                  Za Komisiju

               Adina-Ioana VĂLEAN

                  Članica Komisije

            (1)  SL L 121, 8.5.2012., str. 16.

            PRILOG

                  Odluka Zajedničkog odbora EU-a i ICAO-a od XX. 202X. o donošenju radnog dogovora između Europske unije i Međunarodne organizacije civilnog zrakoplovstva o suradnji u području izvješćivanja o nesrećama i nezgodama u civilnom zrakoplovstvu
                  ZAJEDNIČKI ODBOR EU-ICAO,
                  uzimajući u obzir Memorandum o suradnji između Europske unije i ICAO-a koji osigurava okvir za jačanje suradnje, potpisan u Montréalu i Bruxellesu 28. travnja i 4. svibnja 2011. (MoC), a posebno njegov članak 3.3. i članak 7.3. točku (c),

                     uzimajući u obzir Prilog MoC-u koji se odnosi na sigurnost zračnog prometa, a posebno njegov članak 3.1.;

                     uzimajući u obzir Globalni plan ICAO-a za sigurnost zračnog prometa (GASP) (dokument ICAO-a 10004) i globalne inicijative za sigurnost (GSI);

                     uzimajući u obzir Globalni plan za sigurnost zračnog prometa (GASR, 2006.) o provedbi međunarodne razmjene podataka/globalnog sustava za izvješćivanje o podacima;

                     uzimajući u obzir Uredbu (EU) br. 376/2014 Europskog parlamenta i Vijeća od 3. travnja 2014. o izvješćivanju, analizi i naknadnom postupanju u vezi s događajima u civilnom zrakoplovstvu, o izmjeni Uredbe (EU) br. 996/2010 Europskog parlamenta i Vijeća i stavljanju izvan snage Direktive 2003/42/EZ Europskog parlamenta i Vijeća i uredbi Komisije (EZ) br. 1321/2007 i (EZ) br. 1330/2007 (1);

                     uzimajući u obzir Uredbu (EU) br. 996/2010 Europskog parlamenta i Vijeća od 20. listopada 2010. o istragama i sprečavanju nesreća i nezgoda u civilnom zrakoplovstvu i stavljanju izvan snage Direktive 94/56/EZ (2);

                     uzimajući u obzir Uredbu (EU) 2018/1139 Europskog parlamenta i Vijeća od 4. srpnja 2018. o zajedničkim pravilima u području civilnog zrakoplovstva i osnivanju Agencije Europske unije za sigurnost zračnog prometa i izmjeni uredbi (EZ) br. 2111/2005, (EZ) br. 1008/2008, (EU) br. 996/2010, (EU) br. 376/2014 i direktiva 2014/30/EU i 2014/53/EU Europskog parlamenta i Vijeća te stavljanju izvan snage uredbi (EZ) br. 552/2004 i (EZ) br. 216/2008 Europskog parlamenta i Vijeća i Uredbe Vijeća (EEZ) br. 3922/91 (3);

                     uzimajući u obzir da se definicije taksonomije ICAO-a o izvješćivanju o nesrećama/nezgodama (ADREP) prvenstveno temelje na standardima i preporučenim praksama ICAO-a (SARP-ovi), priručnicima i smjernicama;

                     uzimajući u obzir da postoji potreba među korisnicima ADREP-a i Europskog koordinacijskog centra za izvješćivanje o nesrećama i nezgodama (ECCAIRS) u državama članicama ICAO-a za daljnjom upotrebom informacija dobivenih prikupljanjem, analizom i razmjenom podataka kako bi se utvrdile prijetnje sigurnosti i čimbenici koji tome doprinose na globalnoj razini;

                     uzimajući u obzir da se napredak u području sigurnosti zračne plovidbe i usklađivanja međunarodnog civilnog zrakoplovstva temelji na priznatim normama kao što je sustav ADREP i prepoznajući važnost uzajamne pomoći i suradnje u području upravljanja sigurnošću i sustava baza podataka;

                     uzimajući u obzir obvezu Agencije Europske unije za sigurnost zračnog prometa u Europskoj uniji da Europskoj komisiji pomaže u upravljanju Europskom središnjom bazom podataka u kojoj se pohranjuju sva izvješća o događajima prikupljena u Europskoj uniji, a posebno njezinu zadaću razvoja i održavanja nove verzije softverskog sklopa ECCAIRS-a pod nazivom ECCAIRS 2;
                  uzimajući u obzir da je EASA od 1. siječnja 2021. preuzela sve funkcije koje trenutačno obavlja Glavna uprava Zajedničkog istraživačkog centra (JRC) Europske komisije u vezi sa sklopom softvera ECCAIRS;
                  smatrajući da je stoga potrebno zamijeniti radni dogovor sklopljen u Montréalu 21. rujna 2011. o suradnji u području izvješćivanja o nesrećama i nezgodama u civilnom zrakoplovstvu;
                  DONIO JE OVU ODLUKU:

                     Članak 1.
                     Donosi se radni dogovor iz Priloga ovoj Odluci, kojim se zamjenjuje radni dogovor sklopljen u Montréalu 21. rujna 2011. o suradnji u području izvješćivanja o nesrećama i nezgodama u civilnom zrakoplovstvu;

                     Članak 2.
                     Ova Odluka stupa na snagu na dan donošenja.

                        Za Zajednički odbor EU-ICAO
                        Predsjednici [samo potpisi]

               DODATAK ODLUCI ZAJEDNIČKOG ODBORA EU-a/ICAO-a od XX. 202X.

               RADNI DOGOVOR IZMEĐU MEĐUNARODNE ORGANIZACIJE CIVILNOG ZRAKOPLOVSTVA I

               EUROPSKE UNIJE O SURADNJI U PODRUČJU IZVJEŠĆIVANJA O NESREĆAMA I NEZGODAMA U CIVILNOM ZRAKOPLOVSTVU

            Ovaj radni dogovor sadržava uzajamno dogovorene mehanizme i postupke potrebne za učinkovitu provedbu aktivnosti suradnje između Međunarodne organizacije civilnog zrakoplovstva (ICAO) i Europske unije (EU).
            ICAO i EU dalje u tekstu pojedinačno se nazivaju „stranka” ili zajedno kao „stranke”.
            1.   CILJ RADNOG DOGOVORA

                        1.1.

                        Cilj je ovog radnog dogovora, koji je u nadležnosti Memoranduma o suradnji i njegova Priloga o sigurnosti zračnog prometa, a posebno članka 3.3. i članka 7.3. točke (c) Memoranduma o suradnji, provedba suradnje između stranaka s ciljem podupiranja i promicanja, gdje je to moguće, aktivnosti druge stranke u području izvješćivanja o nesrećama i nezgodama u civilnom zrakoplovstvu.

                        1.2.

                        Kako bi postigle ciljeve ovog radnog dogovora, stranke su suglasne sa sljedećim općim pristupom:

                                    (a)

                                    Radi učinkovite provedbe ovog radnog dogovora EU određuje Agenciju Europske unije za sigurnost zračnog prometa (EASA) (4) kao svojeg „tehničkog predstavnika”.

                                    (b)

                                    EASA će promicati upotrebu taksonomije za izvješćivanje o nesrećama/nezgodama (ADREP) ICAO-a kao standarda za izvješćivanje i razmjenu informacija o nesrećama i nezgodama u državama članicama Europske unije, državama Europskog gospodarskog prostora (EGP) i Švicarskoj.

                                    (c)

                                    ICAO će promicati upotrebu EU-ova softvera ECCAIRS 2 s aplikacijama za prikupljanje informacija o nesrećama i nezgodama za države članice ICAO-a.

                                    (d)

                                    U pogledu upotrebe softverskog paketa ECCAIRS 2 ICAO i EASA koordinirat će dijeljenje i usklađivanje svojeg osposobljavanja te povezane napore i materijale u korist svih krajnjih korisnika ECCAIRS-a.

                                    (e)

                                    ICAO i EASA surađivat će na uspostavljanju globalne i dostupne središnje baze podataka o nesrećama i nezgodama uporabom softvera ECCAIRS 2. Bazom podataka upravljat će se u skladu s relevantnim politikama sigurnosti informacijskih sustava koje su na snazi.

                  2.   POSEBNE PRILAGODBE IZMEĐU STRANAKA

                        2.1.

                        Kako bi promicale uporabu taksonomije ADREP-a (vidjeti prethodnu točku 1.2. podtočku b)), stranke su suglasne sa sljedećim:

                                    (a)

                                    ICAO je vlasnik i odgovorna stranka za razvoj i aktivno održavanje taksonomije ADREP-a.

                                    (b)

                                    ICAO i radna skupina za taksonomiju ECCAIRS-a međusobno se koordiniraju i blisko surađuju kako bi osigurali dosljedan razvoj i provedbu taksonomije ADREP-a, uključujući sustav izvješćivanja ECCAIRS-a.

                                    (c)

                                    ICAO će na svojim internetskim stranicama objaviti taksonomiju ADREP-a kao službeni dokument ICAO-a te će ga prema potrebi ažurirati.

                                    (d)

                                    ICAO-ova taksonomija ADREP-a osnova je za pristup izvješćivanju o zrakoplovnim nesrećama i nezgodama kako je definiran u Uredbi (EU) br. 376/2014. Promjene u taksonomiji ICAO ADREP u načelu će biti integrirane u izdanja softvera za zrakoplovstvo ECCAIRS-a.

                                    (e)

                                    EASA će nastaviti poticati države članice EU-a, države Europskog gospodarskog prostora (EGP) i Švicarsku da upotrebljavaju sustav izvješćivanja ECCAIRS za elektroničko izvješćivanje ICAO-a o nesrećama i nezgodama u skladu s odredbama iz Priloga 13. — Istraga zrakoplovnih nesreća i nezgoda.

                                    (f)

                                    EASA i nadležna tijela država članica EU-a, država EGP-a i Švicarske mogu besplatno upotrebljavati taksonomiju ADREP-a u sustavu izvješćivanja ECCAIRS 2 i povezanim alatima.

                                    (g)

                                    EASA može zajednici ECCAIRS pružiti poveznicu na taksonomiju ADREP-a na internetskim stranicama ICAO-a putem internetskog portala zajednice ECCAIRS 2.

                                    (h)

                                    ICAO će pozvati EASA-u da sudjeluje na sastancima tajništva ili skupinama uspostavljenima u svrhu razvoja taksonomija i/ili rješavanja pitanja povezanih s upotrebom ADREP-a (npr. interoperabilnost, modeliranje, testiranje novih tehnologija i daljnji razvoj alata i metoda za izvješćivanje te povezane potpore).

                                    (i)

                                    ICAO može upotrebljavati logotip ECCAIRS 2 u kombinaciji s ADREP-om.

                        2.2.

                        Radi promicanja uporabe ECCAIRS-a 2 (vidjeti prethodnu točku 1.2. podtočku c)), stranke su suglasne sa sljedećim:

                                    (a)

                                    EASA je odgovorna za razvoj i aktivno održavanje sustava ECCAIRS 2 koji se sastoji od baze podataka i softvera;

                                    (b)

                                    ICAO prepoznaje da ECCAIRS 2 načelno treba biti kompatibilan s ADREP-om.

                                    (c)

                                    ICAO upotrebljava softver ECCAIRS 2 i povezane alate za provedbu ICAO-ova sustava ADREP. ICAO može besplatno upotrebljavati sustav ECCAIRS 2 za vlastite potrebe, uključujući prikupljanje podataka iz Priloga 13. — Istraga zrakoplovnih nesreća i nezgoda (Nesreće i nezgode) i druge potencijalne postupke prikupljanja podataka o sigurnosti, kao što je prikupljanje podataka o sudarima s pticama IBIS ili buduće izvješćivanje o relevantnim događajima.

                                    (d)

                                    ICAO preporučuje državama članicama ICAO-a da upotrebljavaju sustav ECCAIRS 2 za elektroničko izvješćivanje ICAO-a o nesrećama i nezgodama u skladu s odredbama Priloga 13. ICAO-a — Istraga zrakoplovnih nesreća i nezgoda. Ako država članica ICAO-a to učini, besplatno će se primjenjivati rješenje ECCAIRS 2, njegovo održavanje i potpora.

                                    (e)

                                    ICAO će biti pozvan da sudjeluje u Upravljačkom odboru ECCAIRS-a uz ista prava koja su mandatom upravljačkog odbora proširena na članove odbora.

                                    (f)

                                    Tajništvo ICAO-a državama članicama ICAO-a preporučuje upotrebu sustava ECCAIRS 2, koji se sastoji od baze podataka i softvera i kojim upravlja EASA, kao metodu za bilježenje i održavanje svojih nacionalnih repozitorija zrakoplovnih nesreća i nezgoda. Ako se država ICAO-a želi koristiti sustavom ECCAIRS 2, EASA će sklopiti sporazum s tim državama.

                        2.3.

                        Kako bi se uskladili i podijelili napori u području osposobljavanja i potpore (vidjeti točku 1.2. podtočku d)), stranke su suglasne sa sljedećim:

                                    (a)

                                    EASA je u načelu odgovorna za koordinaciju osposobljavanja povezanog s ECCAIRS-om 2 i pružanje potpore državama članicama EU-a, državama EGP-a i Švicarskoj, međunarodnim organizacijama i svim državama s kojima EASA surađuje u okviru programa međunarodne suradnje EASA-e.

                                    (b)

                                    ICAO je u načelu odgovoran za koordinaciju osposobljavanja povezanog s ECCAIRS-om 2 i pružanje potpore strankama koje nisu navedene u podtočki a).

                                    (c)

                                    Ako je moguće, uzimajući u obzir svoje resurse i prioritet EASA-e iz podtočke a), EASA će pomagati ICAO-u u njegovim zadaćama, pretpostavljajući da će putne troškove i dnevnice (u skladu s internim postupcima ICAO-a) pokrivati ICAO.

                                    (d)

                                    U pogledu upotrebe softverskog paketa ECCAIRS 2 ICAO i EASA nastojat će podijeliti svoje osposobljavanje i pomoćne materijale u korist zajednice ECCAIRS.

                                    (e)

                                    Prema potrebi, ICAO i EASA nastojat će surađivati s trećim stranama u pogledu osposobljavanja i potpore za korištenje ADREP-a/ECCAIRS-a.

                                    (f)

                                    Središnji centar ECCAIRS 2 koji se upotrebljava za koordinaciju aktivnosti osposobljavanja i potpore u okviru rješenja ECCAIRS 2 dostupan je nadležnim tijelima država članica ICAO-a nakon odgovarajuće registracije putem interneta.

                        2.4.

                        Radi suradnje na uspostavi baze podataka ECCAIRS 2 stranke su suglasne sa sljedećim:

                                    (a)

                                    EASA je u načelu odgovorna za postavljanje i održavanje sustava ECCAIRS 2, koji se sastoji od baze podataka i softvera.

                                    (b)

                                    ICAO je u načelu odgovoran za upravljanje pravima pristupa sustavu ECCAIRS 2 za sve države članice osim država članica EU-a, država EGP-a i Švicarske.

                                    (c)

                                    EASA je suglasna da će ICAO-u i državama članicama ICAO-a besplatno osigurati infrastrukturu povezanu sa sustavom al ECCAIRS 2, koja se sastoji od baze podataka i softvera, kako bi one mogle upotrebljavati taj sustav kao svoju bazu podataka o izvješćivanju o nesrećama i nezgodama u skladu s Prilogom 13. ICAO-a – Istraga zrakoplovnih nesreća i nezgoda.

                                    (d)

                                    Dogovoreno je da će pristup podacima pohranjenima u bazi podataka ECCAIRS 2 i njihova razmjena biti podložni odredbama o povjerljivosti utvrđenima u članku 6. Memoranduma o suradnji, kao i zaštiti evidencije o istragama nesreća i nezgoda iz Priloga 13. — Istraga zrakoplovnih nesreća i nezgoda.

                                    (e)

                                    ICAO i EASA moraju imati izričitu pisanu suglasnost predmetne države za pristup svim drugim podacima koji mogu biti pohranjeni u sustavu ECCAIRS 2 i koji nisu obuhvaćeni područjem primjene podtočke d).

                                    (f)

                                    ICAO i EASA surađivat će na poboljšanju kvalitete podataka istraživanjem rješenja kojima se podupiru središnja usluga klasifikacije i automatizirani postupci kontrole kvalitete za sve korisnike.

                  3.   UPRAVLJANJE

                        3.1.

                        ICAO i EASA određuju kontaktne točke koje će djelovati kao koordinatori odgovorni za zajedničke aktivnosti. Koordinatori mogu imenovati druge članove osoblja da ih predstavljaju ili da prisustvuju sastancima.

                        3.2.

                        Koordinatori razmjenjuju korespondenciju o svim praktičnim pitanjima povezanima s ovim radnim dogovorom.

                        3.3.

                        Stranke će, prema potrebi, održavati sastanke kako bi razmotrile napredak aktivnosti suradnje u skladu s ovim radnim dogovorom.

                  4.   FINANCIRANJE

                        4.1.

                        Osim ako se stranke izričito zasebnim dogovorima dogovore drukčije, svaka stranka snosi troškove koje je imala u vezi s obavljanjem svojih zadaća na temelju ovog radnog dogovora.

                        4.2.

                        Sve aktivnosti koje se provode u skladu s ovim radnim dogovorom ovise o raspoloživosti odgovarajućih sredstava, osoblja i drugih resursa te podliježu primjenjivim zakonima i propisima, politikama i programima svake stranke.

                  5.   INTELEKTUALNO VLASNIŠTVO

                        5.1.

                        Taksonomija ADREP jest i ostaje intelektualno vlasništvo ICAO-a.

                        5.2.

                        Sustav ECCAIRS 2 i povezani softverski alati jesu i ostaju intelektualno vlasništvo EU-a.

                        5.3.

                        Stranke nisu odgovorne za kvalitetu ili količinu prikupljenih podataka.

                        5.4.

                        Svaka stranka priznaje vlasništvo i sva prava u pogledu svojih autorskih prava, žigova, imena, logotipa i bilo kojeg drugog intelektualnog vlasništva. Za korištenje intelektualnog vlasništva druge stranke od strane bilo koje stranke potrebno je prethodno pisano odobrenje druge stranke. Ako je takvo odobrenje dano, uporaba je na neisključivoj osnovi, a stranka koja upotrebljava intelektualno vlasništvo druge stranke strogo se u dobroj vjeri pridržava pisanih uputa druge stranke i njezinih smjernica i specifikacija.

                  6.   IZMJENE I RASKID

                        6.1.

                        Ovaj se radni dogovor može promijeniti ili izmijeniti odlukom Zajedničkog odbora EU-a i ICAO-a.

                        6.2.

                        Bilo koja stranka može otkazati ovaj radni dogovor u bilo kojem trenutku uz pisanu obavijest drugoj stranci šest (6) mjeseci unaprijed.

               (1)  SL L 122, 24.4.2014., str. 18.

               (2)  SL L 295, 12.11.2010., str. 35.

               (3)  SL L 212, 22.8.2018., str. 1.

               (4)  https://www.easa.europa.eu/


title: Odluka Vijeća (ZVSP) 2022/227 od 17. veljače 2022. o izmjeni Odluke 2011/101/ZVSP o mjerama ograničavanja s obzirom na stanje u Zimbabveu

text:
                  18.2.2022

                  HR

                  Službeni list Europske unije

                  L 38/5

         ODLUKA VIJEĆA (ZVSP) 2022/227
         od 17. veljače 2022.
         o izmjeni Odluke 2011/101/ZVSP o mjerama ograničavanja s obzirom na stanje u Zimbabveu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 15. veljače 2011. do ijelo Odluku 2011/101/ZVSP (1) o mjerama ograničavanja s obzirom na stanje u Zimbabveu.

                     (2)

                     Na temelju preispitivanja Odluke 2011/101/ZVSP mjere ograničavanja trebalo bi produljiti do 20. veljače 2023. Vijeće bi ih trebalo stalno preispitivati s obzirom na politička i sigurnosna kretanja u Zimbabveu.

                     (3)

                     Trebalo bi izbrisati tri osobe s popisa osoba i subjekata koji podliježu mjerama ograničavanja navedenog u Priloga I. Odluci 2011/101/ZVSP, a Prilog II. Odluci 2011/101/ZVSP trebalo bi izbrisati.

                     (4)

                     Odluku 2011/101/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2011/101/ZVSP mijenja se kako slijedi:

                        1.

                        članak 10. zamjenjuje se sljedećim:

                           „Članak 10.

                              1.   Ova Odluka stupa na snagu na dan donošenja.

                              2.   Ova Odluka primjenjuje se do 20. veljače 2023.

                              3.   Ova se Odluka redovito preispituje i produljuje, ili prema potrebi mijenja, ako Vijeće smatra da njezini ciljevi nisu ostvareni.”;

                        2.

                        Prilog I. mijenja se kako je navedeno u Prilogu ovoj Odluci;

                        3.

                        Prilog II briše se.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 17. veljače 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća 2011/101/ZVSP od 15. veljače 2011. o mjerama ograničavanja s obzirom na stanje u Zimbabveu (SL L 42, 16.2.2011., str. 6.).

            PRILOG
            U Prilogu I. Odluci 2011/101/ZVSP, u dijelu I. „Osobe” brišu se unosi za sljedeće osobe:

                           „2.

                           MUGABE, Grace

                           Rođena 23.7.1965.
                           Putovnica AD001159
                           Osobna iskaznica 63-646650Q70

                           Bivša tajnica ženske lige stranke ZANU-PF (Afrička nacionalna unija Zimbabvea – Domoljubna fronta), uključena u aktivnosti kojima se ozbiljno ugrožavaju demokracija, poštovanje ljudskih prava i vladavina prava. Preuzela je posjed Iron Mask 2002.; navodno nezakonito ostvaruje veliku dobit od rudarenja dijamanata.

                           5.

                           CHIWENGA, Constantine

                           Potpredsjednik
                           Bivši zapovjednik obrambenih snaga Zimbabvea, umirovljeni general, rođen 25.8.1956.
                           Putovnica AD000263
                           Osobna iskaznica 63-327568M80

                           Potpredsjednik i bivši zapovjednik obrambenih snaga Zimbabvea. Član zajedničkog operativnog zapovjedništva i sudionik u kreiranju i provedbi represivne državne politike. Koristio je vojne snage za preuzimanje poljoprivrednih gospodarstava. Tijekom izbora 2008. bio je najodgovorniji za nasilje u drugom krugu predsjedničkih izbora.

                           7.

                           SIBANDA, Phillip Valerio (također poznat kao Valentine)

                           Zapovjednik obrambenih snaga Zimbabvea
                           Bivši zapovjednik nacionalne vojske Zimbabvea, general, rođen 25.8.1956. ili 24.12.1954.
                           Osobna iskaznica 63-357671H26

                           Zapovjednik obrambenih snaga Zimbabvea i bivši zapovjednik Nacionalne vojske Zimbabvea. Viši vojni dužnosnik povezan s vladom i sudionik u kreiranju i provedbi represivne državne politike.”.


title: Odluka Vijeća (ZVSP) 2022/251 od 21. veljače 2022. o izmjeni Odluke (ZVSP) 2018/907 o produljenju mandata posebnog predstavnika Europske unije za Južni Kavkaz i krizu u Gruziji

text:
                  22.2.2022

                  HR

                  Službeni list Europske unije

                  L 41/31

         ODLUKA VIJEĆA (ZVSP) 2022/251
         od 21. veljače 2022.
         o izmjeni Odluke (ZVSP) 2018/907 o produljenju mandata posebnog predstavnika Europske unije za Južni Kavkaz i krizu u Gruziji
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 7. srpnja 2003. postiglo dogovor o imenovanju posebnog predstavnika Europske unije (PPEU) za Južni Kavkaz.

                     (2)

                     Vijeće je 13. studenoga 2017. donijelo Odluku (ZVSP) 2017/2071 (1) o imenovanju g. Toiva KLAARA PPEU-om za Južni Kavkaz i krizu u Gruziji. Mandat PPEU-a uzastopno je produljivan, posljednji put Odlukom Vijeća (ZVSP) 2021/285 (2) te istječe 28. veljače 2022.

                     (3)

                     Mandat PPEU-a trebalo bi produljiti za dodatno razdoblje od šest mjeseci te bi trebalo utvrditi novi financijski referentni iznos za razdoblje od 1. ožujka 2022. do 31. kolovoza 2022.

                     (4)

                     PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

               DONIJELO JE OVU ODLUKU:

            Članak 1.
            Odluka (ZVSP) 2018/907 mijenja se kako slijedi:

                        1.

                        članak 1. zamjenjuje se sljedećim:

                           „Članak 1.
                           Posebni predstavnik Europske unije
                           Mandat Toiva KLAARA kao posebnog predstavnika Europske unije (PPEU) za Južni Kavkaz i krizu u Gruziji (Južni Kavkaz) produljuje se do 31. kolovoza 2022. Vijeće može odlučiti da mandat PPEU-a završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).”;

                        2.

                        u članku 5. stavku 1. dodaje se sljedeći podstavak:
                        „Financijski referentni iznos namijenjen pokrivanju rashoda povezanih s mandatom PPEU-a za razdoblje od 1. ožujka 2022. do 31. kolovoza 2022. iznosi 1 462 000 EUR.”;

                        3.

                        u članku 14. prvom stavku druga rečenica zamjenjuje se sljedećim:
                        „PPEU Vijeću, VP-u i Komisiji podnosi redovita izvješća o napretku, a do 31. svibnja 2022. završno sveobuhvatno izvješće o provedbi mandata.”.

            Članak 2.
            Stupanje na snagu
            Ova Odluka stupa na snagu na dan donošenja.

            Sastavljeno u Bruxellesu 21. veljače 2022.

                  Za Vijeće

                  Predsjednik

               J. BORRELL FONTELLES

            (1)  Odluka Vijeća (ZVSP) 2017/2071 od 13. studenoga 2017. o imenovanju posebnog predstavnika Europske unije za južni Kavkaz i krizu u Gruziji (SL L 295, 14.11.2017., str. 55.).

            (2)  Odluka Vijeća (ZVSP) 2021/285 od 22. veljače 2021. o izmjeni Odluke (ZVSP) 2018/907 o produljenju mandata posebnog predstavnika Europske unije za Južni Kavkaz i krizu u Gruziji (SL L 62, 23.2.2021., str. 51.).


Odluka Komisije od 14/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.9969 - VEOLIA / SUEZ) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 16/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10567 - ACE / MOSADEX / PHARMALOT COMPOUNDING) în temeiul Regulamentului (EZ) nr. 139/2004 al Consiliului (Vjerodostojan je samo tekst na nizozemskom jeziku)


Odluka Komisije od 17/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10480 - GOLDMAN SACHS / NN INVESTMENT PARTNERS HOLDING) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 21/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10601 - WARBURG PINCUS / OXFORD PROPERTIES / HALE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 15/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10604 - OXFORD PROPERTIES / PINEBRIDGE BENSON ELLIOT / SIGMA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 17/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10577 - FSN CAPITAL VI / OPTIGROUP / HYGAS / BFG / TPC) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Komisije (EU) 2022/258 оd 21. veljače 2022. o odobravanju Helenskoj Republici odstupanja od određenih odredaba Uredbe (EU) 2019/943 Europskog parlamenta i Vijeća te Direktive (EU) 2019/944 Europskog parlamenta i Vijeća u pogledu Krete (priopćeno pod brojem dokumenta C(2022) 1140) (Vjerodostojan je samo tekst na grčkom jeziku) (Tekst značajan za EGP)

text:
                  23.2.2022

                  HR

                  Službeni list Europske unije

                  L 42/92

         ODLUKA KOMISIJE (EU) 2022/258
         оd 21. veljače 2022.
         o odobravanju Helenskoj Republici odstupanja od određenih odredaba Uredbe (EU) 2019/943 Europskog parlamenta i Vijeća te Direktive (EU) 2019/944 Europskog parlamenta i Vijeća u pogledu Krete

               (priopćeno pod brojem dokumenta C(2022) 1140)

         (Vjerodostojan je samo tekst na grčkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/943 Europskog parlamenta i Vijeća od 5. lipnja 2019. o unutarnjem tržištu električne energije (1), a posebno njezin članak 64.,
         uzimajući u obzir Direktivu (EU) 2019/944 Europskog parlamenta i Vijeća od 5. lipnja 2019. o zajedničkim pravilima za unutarnje tržište električne energije i izmjeni Direktive 2012/27/EU (2), a posebno njezin članak 66.,
         budući da:
         1.   POSTUPAK

                     (1)

                     Helenska Republika („Grčka”) Komisiji je 3. lipnja 2021. podnijela zahtjev za odstupanje („zahtjev”) otoka Krete u skladu s člankom 64. Uredbe (EU) 2019/943 i člankom 66. Direktive (EU) 2019/944. U zahtjevu se traži odstupanje od članka 6., članka 7. stavka 1., članka 8. stavaka 1. i 4., članaka 9., 10., 11. i 13. Uredbe (EU) 2019/943 te članka 40. stavaka od 4. do 7. Direktive (EU) 2019/944 na ograničeno razdoblje, odnosno do 31. prosinca 2023.

                     (2)

                     Komisija je 1. srpnja 2021. na svojim internetskim stranicama objavila taj zahtjev (3) i pozvala države članice i dionike da do 12. kolovoza 2021. dostave primjedbe.

               2.   OTOK KRETA

                     (3)

                     Grčki otok Kreta nalazi se u Sredozemnom moru, južno od grčkog kopna. Do 3. srpnja 2021. imao je autonoman elektroenergetski sustav, koji nije bio povezan s kontinentalnim nacionalnim elektroenergetskim sustavom.

                     (4)

                     Nakon Odluke Komisije 2014/536/EU (4), kojom je Grčkoj odobreno odstupanje od određenih odredaba Direktive 2009/72/EZ Europskog parlamenta i Vijeća (5), Kreta se smatrala malim izoliranim sustavom u smislu članka 2. točke 42. Direktive (EU) 2019/944. Visokonaponska imovina na Kreti u vlasništvu je društva Public Power Cooperation S.A. („PPC S.A.”), a njome upravlja operator distribucijskog sustava („HEDNO S.A.”). S obzirom na to da otok i grčko kopno nisu bili međusobno povezani, Kreta nije mogla biti dio grčkog tržišta za dan unaprijed, unutardnevnog tržišta ni tržišta uravnoteženja pokrenutih u studenome 2020.

                     (5)

                     U skladu s člankom 4. Odluke Komisije 2014/536/EU predviđena odstupanja više se ne primjenjuju na male i mikro izolirane sustave nakon njihova povezivanja s međusobno povezanim sustavom. Bez obzira na to grčke su vlasti 1. siječnja 2017. ukinule odstupanje odobreno tom odlukom u pogledu Krete (6).

            Elektroenergetski sustav

                     (6)

                     Grčka je dala prioritet priključenju Krete na mrežu kontinentalnog elektroenergetskog sustava kao projektu od velike važnosti kako bi joj osigurala sigurnu i pouzdanu opskrbu električnom energijom. Konkretnije, priključenje Krete na mrežu, koje je grčko regulatorno tijelo za energiju (RAE) odobrilo u okviru desetogodišnjih planova razvoja mreže za razdoblje od 2017. do 2026., od 2018. do 2027. i od 2019. do 2028., provest će se u dvije faze.

                     (7)

                     Prva faza („I. faza”) odnosi se na priključenje zapadnog dijela Krete (pokrajina Hania) na mrežu poluotoka Peloponeza vodovima za visokonaponsku izmjeničnu struju s nazivnim kapacitetom prijenosa od približno 150 MW. Stoga se očekuje da će se završetkom I. faze tek djelomično pokriti potražnja Krete za električnom energijom (otprilike jedna trećina potrošnje električne energije na Kreti, odnosno vršna potrošnja od 710 MW i godišnja potrošnja od 3 TWh) pa se Kreta time neće integrirati u grčki elektroenergetski sustav kao njegov potpuno povezan dio. Očekuje se da će interkonekcijski vod između kontinentalnog elektroenergetskog sustava i Krete raditi maksimalnim kapacitetom ili blizu njega jer njegov kapacitet ne pokriva u potpunosti potražnju Krete, a električna će se energija zbog nižih troškova proizvodnje uvoziti na Kretu iz povezanog sustava na kopnu. Probno razdoblje projekta započelo je 3. srpnja 2021. (7), a komercijalno 1. studenoga 2021. (8)

                     (8)

                     Druga faza („II. faza”) odnosi se na povezivanje središnjeg dijela Krete (regija Heraklion) i grčkog kopna (regija Atika) dvama kabelima za visokonaponsku istosmjernu struju s nazivnim kapacitetom prijenosa od približno 1000 MW. Očekuje se da će na kraju II. faze otok Kreta i kontinentalni elektroenergetski prijenosni sustav biti u potpunosti međusobno povezani te će se potražnja za električnom energijom na otoku u potpunosti pokriti. Očekuje se da će kabeli iz II. faze postati operativni do 2023.

                     (9)

                     Grčka objašnjava da se do početka komercijalnog rada interkonekcijskog voda razvijenog u I. fazi visokonaponska električna mreža na Kreti trebala prenijeti na grčkog operatora prijenosnog sustava za električnu energiju (IPTO S.A.), koji će od tog datuma biti njezin vlasnik i njome upravljati. HEDNO S.A. više ne bi upravljao visokonaponskom mrežom Krete, ali bi i dalje upravljao niskonaponskim i srednjenaponskim mrežama. Prijenos je izvršen 1. kolovoza 2021., prije početka komercijalnog rada I. faze interkonekcijskog voda između Krete i grčkog kontinentalnog sustava.

            Tržište električne energije na Kreti

                     (10)

                     Proizvođači i dobavljači na otoku Kreti trenutačno se ne natječu na grčkom tržištu, a jedinice se dispečiraju u skladu sa svojim minimalnim varijabilnim troškovima. Veleprodajna ravnotežna cijena električne energije na Kreti izračunava se svaki mjesec na temelju varijabilnih i ukupnih troškova konvencionalnih jedinica za proizvodnju energije, odnosno jedinica društva PPC, jer je to pozicionirano društvo jedini konvencionalni proizvođač električne energije na otoku. Osim toga, postoji nekoliko proizvođača energije iz obnovljivih izvora s fiksnom tarifom na temelju ugovora o kupnji električne energije ili s fiksnom tarifom na temelju datuma početka rada svake jedinice.

                     (11)

                     Od završetka I. faze do završetka II. faze i potpunog međusobnog povezivanja Krete i grčkog kontinentalnog elektroenergetskog sustava („prijelazno razdoblje”), veza između Krete i mreže kontinentalnog elektroenergetskog sustava bit će strukturno zagušena. Bez odstupanja dostupne su sljedeće dvije opcije:

                                 (a)

                                 integracija Krete u grčku zonu trgovanja na veleprodajnom tržištu električne energije, što bi podrazumijevalo visoke troškove redispečiranja, koje IPTO S.A. procjenjuje na približno 240 milijuna EUR godišnje na temelju podataka iz 2019.;

                                 (b)

                                 integracija Krete u veleprodajno tržište električne energije kao zasebne zone trgovanja. Čini se da je to rješenje kratkoročno neodrživo jer bi se završetkom II. faze, za koju se očekuje da će trajati dvije godine, trebala ublažiti sva strukturna zagušenja između kretske i grčke kontinentalne električne mreže.

                     (12)

                     Osim toga, Kreti nedostaje odgovarajuća mjerna infrastruktura koja bi omogućila odgovarajuću integraciju u grčko veleprodajno tržište električne energije prije 2023.

                     (13)

                     Maloprodajno tržište na Kreti trenutačno je otvoreno za sve dobavljače koji posluju na grčkom tržištu, od kojih 20 posluje na Kreti. S obzirom na to da su troškovi proizvodnje na otoku Kreti veći nego u okviru grčkog međusobno povezanog elektroenergetskog sustava, Grčka je radi socijalne kohezije odlučila da dobavljači primjenjuju jedinstvenu tarifu za svaku kategoriju kupaca na cijelom njezinom državnom području.

               3.   ZATRAŽENA ODSTUPANJA

                     (14)

                     Zatraženim odstupanjima od članka 6., članka 7. stavka 1., članka 8. stavaka 1. i 4., članaka 9., 10., 11. i 13. Uredbe (EU) 2019/943 te članka 40. stavaka od 4. do 7. Direktive (EU) 2019/944 nastoji se pronaći rješenje za rad tržišta električne energije za dan unaprijed, unutardnevnog tržišta i tržišta uravnoteženja na Kreti. To bi se rješenje primjenjivalo u prijelaznom razdoblju međusobnog povezivanja Krete i grčkog kontinentalnog elektroenergetskog sustava Odstupanja će stoga završiti po završetku II. faze (9).

                     (15)

                     Podnositelj zahtjeva predlaže „hibridni model” u prijelaznom razdoblju, prema kojem će se s interkonekcijskim vodom između Krete i grčkog kontinentalnog elektroenergetskog sustava postupati kao sa subjektom odgovornim za odstupanje u smislu članka 2. točke 14. Uredbe (EU) 2019/943. Taj će subjekt uvoziti električnu energiju s grčkog kopna na Kretu i tako većinu vremena djelovati kao virtualna jedinica za proizvodnju električne energije iz perspektive Krete te kao virtualno opterećenje iz perspektive kopna. Kad bi povećana proizvodnja iz obnovljivih izvora energije na Kreti premašila opterećenje, smjer tog protoka mogao bi se preokrenuti kako bi se izbjeglo ograničavanje energije iz obnovljivih izvora. Subjekt odgovoran za odstupanje u povezivanju Krete fizički će se povezati s grčkim kontinentalnim sustavom na visokonaponskoj strani trafostanice u Haniji. Mjerna infrastruktura visokonaponske trafostanice u Haniji bilježit će povlačenje električne energije iz grčkog kontinentalnog sustava ili njezinu isporuku u njega.

                     (16)

                     RAE je nakon javnog savjetovanja održanog od 25. svibnja 2021. do 9. lipnja 2021. procijenio moguće načine sudjelovanja virtualnog subjekta odgovornog za odstupanje na tržištu kojim se upravlja unutar grčkog kontinentalnog elektroenergetskog sustava.

                     (17)

                     Prema predloženom „hibridnom modelu” ponude za električnu energiju kojima se prihvaća cijena podnosila bi na grčkom veleprodajnom tržištu za dan unaprijed i unutardnevnom tržištu grčka burza električne energije HEnEx u ime sudionika na kretskom tržištu na temelju ex ante predviđanja društava IPTO S.A. i HEDNO S.A. Grčka predlaže dvije opcije, koje je RAE dao na javno savjetovanje, održano od 25. svibnja 2021. do 9. lipnja 2021. U tim dvjema opcijama detaljno se utvrđuje kako se trgovanje može provesti u praksi, uz razdvajanje opterećenja i proizvodnje ili bez njega. Te su dvije opcije sljedeće:

                                 (a)

                                 1. opcija: ponude za kupnju ili prodaju kojima se prihvaća prioritetna cijena i koje uključuju točne količine električne energije koje su subjektu odgovornom za odstupanje potrebne za interkonekciju Krete podnosit će, kad je riječ o predviđenom uvozu na Kretu s grčkog kopna, HEnEx u ime dobavljača električne energije koji električnom energijom opskrbljuju krajnje potrošače na Kreti, u skladu s njihovim postotnim omjerom opskrbe koji svaki mjesec ex ante izračunava društvo HEDNO S.A., odnosno, u rijetkim slučajevima predviđenog izvoza s Krete na grčko kopno, operator obnovljivih izvora energije i jamstava o podrijetlu („DAPEEP”) za električnu energiju iz obnovljivih izvora;

                                 (b)

                                 2. opcija: ponude za kupnju ili prodaju kojima se prihvaća prioritetna cijena za cjelokupno lokalno opterećenje i proizvodnju električne energije na Kreti podnosit će HEnEx u ime dobavljača električne energije, u skladu s njihovim postotnim omjerom opskrbe koji svaki mjesec ex ante izračunava društvo HEDNO S.A., i u ime proizvođača toplinske energije, u skladu s planiranim količinama energije koje je odredilo društvo IPTO S.A. na temelju rezultata pojednostavnjenog plana dispečiranja, odnosno DAPEEP za predviđenu količinu električne energije iz obnovljivih izvora.

                           Financijski obračun odstupanja naplaćivao bi se ex post sudionicima na kretskom tržištu na temelju usporedbe između planiranih količina energije u interkonekcijskom vodu i izmjerenog protoka te omjera raspodjele koji izračuna društvo HEDNO S.A.

                     (18)

                     U okviru javnog savjetovanja koje je proveo RAE prikupljeno je 11 komentara (10). Na temelju rezultata i zahtjeva većine sudionika da se u pogledu potrebnih financijskih jamstava i kolaterala što više smanji financijski utjecaj opcije koja će se provesti, RAE je u lipnju 2021. odabrao provedbu 2. opcije.

                     (19)

                     Kako bi se hibridni model iz 2. opcije, primjenjiv u prijelaznom razdoblju, proveo u radu veleprodajnog tržišta električne energije na Kreti i za električnu energiju uravnoteženja, Grčka traži odstupanje od određenih zahtjeva navedenih u Uredbi (EU) 2019/943 i Direktivi (EU) 2019/944 u pogledu sustava na Kreti.

               3.1.   Odstupanje u skladu s člankom 64. Uredbe (EU) 2019/943

                     (20)

                     Grčka smatra da je predloženi hibridni model u skladu s načelima kojima se uređuje rad tržištâ električne energije, kako je predviđeno člankom 3. Uredbe (EU) 2019/943. Zbog toga tražena odstupanja ne uključuju članak 3. te uredbe.

               3.1.1.   Članak 6. Uredbe (EU) 2019/943

                     (21)

                     U članku 6. Uredbe (EU) 2019/943 utvrđuju se pravila za tržište uravnoteženja. Grčka traži odstupanje od tog članka u pogledu Krete s obzirom na to da u okviru hibridnog modela neće raditi nijedno tržište uravnoteženja.

               3.1.2.   Članak 7. stavak 1. Uredbe (EU) 2019/943

                     (22)

                     Članak 7. stavak 1. Uredbe (EU) 2019/943 odnosi se na obvezu operatora prijenosnih sustava i nominiranog operatora tržišta električne energije da organiziraju upravljanje integriranim tržištem za dan unaprijed i unutardnevnim tržištem u skladu s Uredbom Komisije (EU) 2015/1222 (11). Grčka traži odstupanje od tog članka u pogledu Krete s obzirom na to da u okviru hibridnog modela neće raditi nijedno unutardnevno tržište ni tržište za dan unaprijed.

               3.1.3.   Članak 8. stavci 1. i 4. Uredbe (EU) 2019/943

                     (23)

                     U članku 8. stavku 1. Uredbe (EU) 2019/943 utvrđuje se obveza nominiranih operatora tržišta električne energije da sudionicima na tržištu omoguće trgovanje energijom do vremena zatvaranja unutardnevnog prekozonskog tržišta. U članku 8. stavku 4. te uredbe utvrđuje se obveza određivanja razdoblja obračuna odstupanja od 15 minuta na svim područjima planiranja razmjene. Grčka traži odstupanje od tih odredaba u pogledu Krete s obzirom na to da hibridni model ne uključuje trgovinu za dan unaprijed ni unutardnevnu trgovinu niti uključuje razdoblje obračuna odstupanja od 15 minuta za Kretu.

               3.1.4.   Članak 9. Uredbe (EU) 2019/943

                     (24)

                     Članak 9. Uredbe (EU) 2019/943 odnosi se na dugoročna tržišta. Grčka traži odstupanje od tog članka u pogledu Krete s obzirom na to da u okviru hibridnog modela neće raditi nijedno dugoročno tržište.

               3.1.5.   Članak 10. Uredbe (EU) 2019/943

                     (25)

                     Članak 10. Uredbe (EU) 2019/943 odnosi se na tehnička ograničenja trgovanja. Grčka traži odstupanje od tog članka jer u hibridnom modelu Kreta neće biti u potpunosti integrirana u grčko veleprodajno tržište električne energije i jer se za Kretu mogu podnijeti ponude kojima se prihvaća cijena.

               3.1.6.   Članak 11. Uredbe (EU) 2019/943

                     (26)

                     Članak 11. Uredbe (EU) 2019/943 odnosi se na utvrđivanje vrijednosti neisporučene energije. Budući da se Kreta ne bi smatrala zasebnom zonom trgovanja niti bi bila potpuno integrirana u grčku zonu trgovanja, Grčka traži odstupanje od tog članka u pogledu Krete.

               3.1.7.   Članak 13. Uredbe (EU) 2019/943

                     (27)

                     Članak 13. Uredbe (EU) 2019/943 odnosi se na redispečiranje. S obzirom na to da nepostojanje tržišta uravnoteženja na Kreti podrazumijeva da se ne primjenjuju pravila redispečiranja, Grčka traži odstupanje od tog članka u pogledu Krete.

               3.2.   Odstupanje u skladu s člankom 66. Direktive (EU) 2019/944

         3.2.1.   Članak 5. Direktive (EU) 2019/944

                     (28)

                     Grčka u zahtjevu traži odstupanje od temeljnog načela cijena opskrbe električnom energijom utemeljenih na tržištu u skladu s člankom 5. stavkom 3. Direktive (EU) 2019/944. Taj je zahtjev povučen 15. srpnja 2021. Stoga ga u ovoj Odluci nije potrebno dalje analizirati.

               3.2.2.   Članak 40. stavci 4., 5., 6. i 7. Direktive (EU) 2019/944

                     (29)

                     U članku 40. Direktive (EU) 2019/944 utvrđuju se zadaci operatora prijenosnih sustava. U stavcima od 4. do 7. utvrđuju se načela nabave pomoćnih usluga, uključujući nefrekvencijske pomoćne usluge. Budući da na Kreti nema tržišta uravnoteženja niti se provodi nabava nefrekvencijskih pomoćnih usluga utemeljena na tržištu, Grčka traži odstupanje od članka 40. stavaka od 4. do 7. u pogledu zadataka operatora prijenosnih sustava primjenjivih na Kretu.

               3.3.   Trajanje zatraženog odstupanja

                     (30)

                     Grčka traži odstupanje u prijelaznom razdoblju, počevši od puštanja u rad I. faze, koje se očekuje u drugom tromjesečju 2021., do puštanja u rad II. faze, koje se očekuje do kraja 2023.

               4.   PRIMJEDBE ZAPRIMLJENE TIJEKOM RAZDOBLJA SAVJETOVANJA

                     (31)

                     U razdoblju savjetovanja Komisija je primila komentar bugarskih vlasti s priopćenjem da nemaju nikakvih prigovora na zahtjev za odstupanje koji je podnijela Grčka.

               5.   PROCJENA

                     (32)

                     U skladu s člankom 64. Uredbe (EU) 2019/943 odstupanje od odgovarajućih odredaba članaka 3. i 6., članka 7. stavka 1., članka 8. stavaka 1. i 4., članaka 9., 10. i 11., članaka od 14. do 17., članaka od 19. do 27., članaka od 35. do 47. i članka 51. te uredbe može se odobriti ako država članica može dokazati da postoje znatni problemi u radu malih povezanih sustava.

                     (33)

                     U skladu s člankom 66. Direktive (EU) 2019/944 odstupanje od odgovarajućih odredaba članaka 7. i 8. te poglavlja IV., V. i VI. te direktive može se odobriti ako država članica može dokazati da postoje znatni problemi u radu malih izoliranih sustava ili malih povezanih sustava. Mali izolirani sustavi također mogu podnijeti zahtjev za odstupanje od članaka 4., 5. i 6. te direktive.

                     (34)

                     Osim u slučaju najudaljenijih regija, odstupanje treba biti vremenski ograničeno i podložno uvjetima čiji su ciljevi povećanje konkurentnosti i integracija s unutarnjim tržištem električne energije.

                     (35)

                     Naposljetku, odstupanjem se ne smije ometati prelazak na obnovljive izvore energije, povećanje fleksibilnosti, skladištenje energije, elektromobilnost i upravljanje potrošnjom.

               5.1.   Mali povezani sustav

                     (36)

                     Uredbom (EU) 2019/943 nisu predviđena opća automatska odstupanja za male povezane ni male izolirane sustave. Stoga se svim takvim sustavima, bez obzira na veliku raznolikost u veličini i tehničkim značajkama elektroenergetskih sustava u Uniji, može i treba upravljati u skladu s cjelokupnim regulatornim okvirom.

                     (37)

                     Međutim, člankom 64. stavkom 1. Uredbe (EU) 2019/943 predviđeno je odstupanje od primjene određenih odredaba te uredbe ako države članice dokažu, među ostalim, da bi primjena tih odredaba na male povezane sustave mogla dovesti do znatnih problema u njihovu radu, prvenstveno zbog zemljopisnih uvjeta ili profila potražnje predmetnih sustava.

                     (38)

                     U članku 2. točki 43. Direktive (EU) 2019/944 „mali povezani sustav” definira se kao „bilo koji sustav čija je potrošnj[a] u 1996. godini bila manja od 3 000 GWh, pri čemu se više od 5 % godišnje potrošnje dobije kroz međusobno povezivanje s drugim sustavima”.

                     (39)

                     Otok Kreta primjer je malog povezanog sustava jer je njegova potrošnja 1996. bila ispod praga od 3 000 GWh. Nakon završetka I. faze približno trećina godišnje potrošnje Krete pokrivat će se preko interkonekcije otoka i grčkog kontinentalnog elektroenergetskog sustava.

                     (40)

                     Stoga završetkom I. faze Kreta ispunjava uvjete za mali povezani sustav u smislu članka 64. stavka 1. točke (a) Uredbe (EU) 2019/943.

               5.2.   Znatni problemi u radu sustava

                     (41)

                     Pojam „znatni problemi” iz članka 64. stavka 1. točke (a) Uredbe (EU) 2019/943 nisu definirali ni zakonodavac ni Komisija u svojoj praksi odlučivanja. Ta otvorena formulacija omogućava Komisiji da uzme u obzir sve potencijalne probleme koji se odnose na specifičnu situaciju malih sustava, pod uvjetom da su znatni, a ne tek marginalni. Takvi se problemi mogu znatno razlikovati ovisno o zemljopisnim posebnostima, proizvodnji i potrošnji u predmetnom sustavu, ali i tehničkom napretku, primjerice u pogledu skladištenja električne energije i malih proizvodnih jedinica. Nadalje, ti znatni problemi moraju se odnositi na rad malih izoliranih sustava i malih povezanih sustava.

                     (42)

                     Grčka ističe da bi se, u slučaju potpune integracije sudionika na kretskom tržištu u grčka tržišta električne energije koja rade u kontinentalnom međusobno povezanom sustavu, zbog proširenja grčke zone trgovanja na Kretu ili stvaranja nove kretske zone trgovanja mogli pojaviti sljedeći problemi u radu tržišta električne energije na Kreti:

                                 (a)

                                 neadekvatnosti mjerne infrastrukture neće omogućiti potpuno sudjelovanje sudionika na kretskom tržištu na grčkom tržištu za dan unaprijed, unutardnevnom tržištu ni tržištu uravnoteženja. Naime, potrebni mjerni sustavi nisu uspostavljeni i neće biti spremni prije 2023.;

                                 (b)

                                 novi interkonekcijski vod (I. faza) mora biti spreman za upotrebu od dana njegova puštanja u rad kako bi se izbjegli dodatni troškovi za grčke potrošače. Naime, razmjenom električne energije na tom interkonekcijskom vodu smanjit će se proizvodnja iz najskupljih toplinskih jedinica na Kreti, čime će se smanjiti ukupni trošak opskrbe Krete električnom energijom i odgovarajuća naknada za obvezu pružanja javne usluge koju plaćaju grčki potrošači. Smanjile bi se i emisije CO2;

                                 (c)

                                 interkonekcijski vod dostupan nakon završetka I. faze upotrebljavat će se do svojeg maksimalnog raspoloživog kapaciteta i očekuje se da će većinu vremena biti zagušen, do završetka II. faze. Potpuna primjena Uredbe (EU) 2019/943 i Direktive (EU) 2019/944 dovela bi do integracije Krete u tržišta električne energije u obliku jedne ili dvije zone trgovanja, što bi dovelo do sljedeća dva scenarija:

                                             —

                                             jedna zona trgovanja: integracija Krete u veleprodajno tržište električne energije u okviru grčke kopnene zone trgovanja dovela bi do visokih troškova redispečiranja, koje IPTO S.A. na temelju podataka iz 2019. procjenjuje na približno 240 milijuna EUR godišnje, što će plaćati grčki potrošači,

                                             —

                                             dvije zone trgovanja: integracija Krete u veleprodajno tržište električne energije kao zasebne zone trgovanja ne bi bila održivo rješenje. Očekuje se da će završetak II. faze nakon kratkog prijelaznog razdoblja ublažiti sva strukturna zagušenja između kretske električne mreže i grčke kontinentalne električne mreže.

                     (43)

                     Uzimajući u obzir uvodne izjave 41. i 42., Grčka napominje da je potrebno pronaći rješenje primjenjivo na prijelazno razdoblje. Budući da je probno razdoblje I. faze počelo 3. srpnja 2021., a komercijalno 1. studenoga 2021., to rješenje treba provesti neometano i u kratkom roku, i to tako da se pritom bitno ne mijenjaju postojeći pravni i regulatorni okvir, uzimajući u obzir potrebu za prilagodbom sudionika na tržištu i privremenost rješenja. S obzirom na to, čini se da pristup s „dvije zone trgovanja” nije kompatibilan s vremenskim ograničenjima, posebno kad se u obzir uzme postupak koji je potrebno slijediti za uspostavljanje nove zone trgovanja u skladu s člankom 14. Uredbe (EU) 2019/943 i člankom 32. Uredbe (EU) 2015/1222.

                     (44)

                     Na temelju procjene koju je izvršilo društvo IPTO S.A. i procjene troškova rada tržišta na Kreti prema tri scenarija, odnosno u hibridnom modelu predloženom u zahtjevu, pristupu s jednom zonom trgovanja i pristupu s dvije zone trgovanja, procjenjuje se da će godišnje koristi hibridnog modela iznositi 156 milijuna EUR. Kad je riječ o drugim dvama scenarijima, procjenjuje se da će godišnja korist pristupa s jednom zonom trgovanja iznositi 121 milijun EUR, a pristupa s dvije zone trgovanja 113 milijuna EUR. Grčka stoga smatra da bi predloženi hibridni model bio optimalan pristup u prijelaznom razdoblju.

                     (45)

                     Grčke su vlasti istaknule da je stvarno sudjelovanje sudionika na kretskom tržištu na grčkom tržištu električne energije otežano nepostojanjem odgovarajuće mjerne infrastrukture na otoku (vidjeti uvodnu izjavu 42.).

                     (46)

                     Nadalje, iako bi upotreba novog interkonekcijskog voda (I. faza) donijela znatne prednosti u vidu smanjenja troška isporučene električne energije na otoku i smanjenja emisija CO2, očekuje se da će interkonekcijski vod većinu vremena biti zagušen, sve do završetka II. faze (vidjeti uvodne izjave 7. i 42.).

                     (47)

                     Zbog toga bi integracija sudionika na kretskom tržištu u grčko tržište električne energije prouzročila visoke troškove redispečiranja kad bi se provela proširenjem grčke zone trgovanja na Kretu (vidjeti uvodne izjave 7. i 42.). S druge strane, stvaranje zasebne zone trgovanja za Kretu nije proporcionalno kratkom vremenskom razdoblju ni činjenici da bi završetak II. faze trebao ublažiti sva strukturna zagušenja između kretske električne mreže i grčke kontinentalne električne mreže (vidjeti uvodne izjave 8. i 43.).

                     (48)

                     Uzimajući u obzir uvodne izjave od 42. do 47. te uvodne izjave 7. i 8., Komisija zaključuje da je Grčka dokazala da postoje znatni problemi u radu elektroenergetskog sustava na Kreti kao malog povezanog sustava sve dok se potpuno ne poveže s kontinentalnom mrežom. Privremenim hibridnim modelom koji su predložila grčka tijela nastoje se riješiti ti problemi te se stvaraju znatne koristi u usporedbi s potpunom integracijom kretskog sustava u grčko tržište električne energije u prijelaznom razdoblju.

               5.3.   Područje primjene odstupanja

                     (49)

                     Kako bi se hibridni model za otok Kretu primjenjivao u prijelaznom razdoblju, potrebna su odstupanja od odredaba članka 6., članka 7. stavka 1., članka 8. stavaka 1. i 4., članaka 9., 10. i 11. Uredbe (EU) 2019/943 te članka 40. stavaka od 4. do 7. Direktive (EU) 2019/944.

                     (50)

                     U članku 64. Uredbe (EU) 2019/943 nije propisana mogućnost odstupanja od njezina članka 13. Međutim, ako se odobri odstupanje od članka 6., članka 7. stavka 1. i članka 8. stavka 1., članak 13. de facto neće biti primjenjiv. Naime, u članku 2. točki 26. Uredbe (EU) 2019/943 „redispečiranje” se definira kao mjera, uključujući ograničavanje, koju aktivira jedan ili više operatora prijenosnih sustava ili operatora distribucijskih sustava promjenom proizvodnog obrasca, obrasca opterećenja, ili oboje, kako bi se promijenili fizički protoci u elektroenergetskom sustavu i smanjilo fizičko zagušenje ili na neki drugi način zajamčila sigurnost sustava. Pritom je temeljno načelo da operator sustava ispravlja tržišni rezultat kako bi osigurao da je u skladu s fizičkim mogućnostima mreže. Ako temeljni tržišni okvir još nije primjenjiv, taj ispravak nema nikakvu dodatnu korist.

                     (51)

                     Nadalje, redispečiranje se na grčkom kopnu provodi na temelju ponuda uravnoteženja u skladu s člankom 13. stavkom 2. Uredbe (EU) 2019/943. Nepostojanje tržišta uravnoteženja na Kreti tijekom primjene odstupanja stoga ne bi omogućilo integraciju u grčku metodologiju redispečiranja.

                     (52)

                     Uzimajući u obzir uvodne izjave 49., 50. i 51., članak 13. Uredbe (EU) 2019/943 de facto neće biti primjenjiv. Međutim, Komisija nije ovlaštena donijeti odluku koja se odnosi na tu odredbu i stoga neće odobriti službeno odstupanje u tom pogledu.

                     (53)

                     Prema hibridnom modelu grčki operator prijenosnog sustava IPTO S.A. na Kreti neće nabavljati usluge uravnoteženja ni nefrekvencijske pomoćne usluge u skladu s člankom 40. stavcima od 4. do 7. Direktive (EU) 2019/944 zbog odstupanja od članka 6. i članka 7. stavka 1. Uredbe (EU) 2019/943.

                     (54)

                     Stoga se odstupanje primjenjuje samo na Kretu.

               5.4.   Zabrana ometanja prelaska na obnovljive izvore energije, povećanja fleksibilnosti, skladištenja energije, elektromobilnosti i upravljanja potrošnjom

                     (55)

                     U skladu s člankom 64. stavkom 1. petim podstavkom Uredbe (EU) 2019/943 odlukom o odstupanju treba se osigurati da se njime ne ometaju prelazak na obnovljive izvore energije, veća fleksibilnost, skladištenje energije, elektromobilnost i upravljanje potrošnjom.

                     (56)

                     Do njezina barem djelomičnog povezivanja s grčkim kopnom na Kretu su se zbog ograničenja pogonske sigurnosti primjenjivala tehnička ograničenja kojima je propisan prodor obnovljivih izvora energije do najviše 25 % opterećenja. Završetkom I. faze ukinut će se to ograničenje za obnovljive izvore energije. Hibridni model omogućuje Kreti da izvozi svoju električnu energiju u slučaju niskog opterećenja i visoke proizvodnje energije iz obnovljivih izvora kako bi se izbjeglo ograničavanje obnovljivih izvora energije.

                     (57)

                     Kad je riječ o većoj fleksibilnosti, skladištenju energije i upravljanju potrošnjom, mogućnost ponude usluga fleksibilnosti, uključujući skladištenje, kojima se podupire elektroenergetski sustav ovisi o kvaliteti cjenovnih signala i njihovoj mogućnosti da tim pružateljima usluga predstavljaju učinkovite poticaje za ulaganja i dispečiranje. Strukturna zagušenja unutar zone trgovanja, do kojih će doći u prijelaznom razdoblju iz I. faze u II. fazu, u pravilu mogu narušiti signale za ulaganja za usluge fleksibilnosti na određenim lokacijama. Međutim, u pristupu s dvije zone trgovanja za Kretu i grčko kopno signal za ulaganja bio bi vrlo nestabilan s obzirom na rok za završetak II. faze i potpunu povezanost Krete s grčkim kopnom, kojom će se ublažiti strukturno zagušenje. Stoga, s obzirom na to da će povezanost s kopnom omogućiti pružanje usluga fleksibilnosti utemeljeno na tržištu, kratkoročno odstupanje koje omogućuje brzu integraciju Krete u kopneni sustav korisno je za integraciju upravljanja potrošnjom, skladištenja energije i drugih izvora fleksibilnosti.

                     (58)

                     Člankom 64. Uredbe (EU) 2019/943 ne zahtijeva se da se u odluci o odstupanju što više poveća potencijal za fleksibilnost ili skladištenje energije, nego samo da ima za cilj osigurati da se oni odstupanjem ne ometaju. Drugim riječima, odstupanjem se ne smiju spriječiti promjene koje bi se bez odstupanja prirodno dogodile. U tom je smislu od iznimne važnosti privremeni status odstupanja i spremnost za potpuni rad tržišta čim se završi II. faza.

                     (59)

                     Dakle, iako se odstupanjem ne ometa prelazak na veću fleksibilnost, uključujući skladištenje energije, važno je voditi računa o potrebi za odgovarajućim signalima za ulaganja i učinku odstupanja na moguća ulaganja u skladištenje ili druge oblike fleksibilnosti.

                     (60)

                     S obzirom na svoju privremenost, hibridni model nema primjetan učinak na daljnji razvoj energije iz obnovljivih izvora, fleksibilnosti, skladištenja energije, elektromobilnosti ni upravljanja potrošnjom.

                     (61)

                     U skladu s člankom 64. stavkom 1. Uredbe (EU) 2019/943 Komisija utvrđuje do koje se mjere u odstupanju mora uzeti u obzir primjena mrežnih kodeksa i smjernica. Mrežni kodeksi i smjernice primjenjuju se na Kretu, osim odredaba obuhvaćenih područjem primjene odstupanja iz odjeljka 5.3.

               5.5.   Vremensko ograničenje odstupanja i uvjeti čiji je cilj povećanje konkurentnosti i integracije s unutarnjim tržištem električne energije

                     (62)

                     U članku 64. Uredbe (EU) 2019/943 izričito je utvrđeno da odstupanje mora biti vremenski ograničeno i podložno uvjetima čiji je cilj povećanje konkurentnosti i integracije s unutarnjim tržištem električne energije.

                     (63)

                     Zahtjev za odstupanje ograničen je na prijelazno razdoblje, koje se produljuje najkasnije do kraja 2023.

                     (64)

                     Podrazumijeva se da se do kraja 2023. očekuje da interkonekcijski vod između Krete i grčkog kontinentalnog sustava bude operativan, baš kao i odgovarajuća mjerna infrastruktura koja će Kreti omogućiti da postane dio grčkog veleprodajnog tržišta električne energije. Za svaku daljnju odgodu trebalo bi podnijeti novi zahtjev za odstupanje.

               5.6.   Vrijeme stupanja na snagu

         Zahtjev je zaprimljen prije završetka I. faze. Kako bi se izbjegle brze i nepredvidljive promjene regulatornog okvira, koje bi mogle ozbiljno naštetiti funkcioniranju tržišta na otoku Kreti i možda na grčkom kopnu, ova bi se Odluka trebala primjenjivati od datuma početka I. faze,
         DONIJELA JE OVU ODLUKU:

            Članak 1.
            Helenskoj Republici odobrava se odstupanje od odredaba članka 6., članka 7. stavka 1., članka 8. stavaka 1. i 4., članaka 9., 10. i 11. Uredbe (EU) 2019/943 i odredaba članka 40. stavaka od 4. do 7. Direktive (EU) 2019/944 u pogledu Krete.

            Članak 2.
            Odstupanje odobreno na temelju članka 1. primjenjuje se do 31. prosinca 2023. ili do završetka II. faze međusobnog povezivanja energetskih mreža Krete i grčkog kopna, ovisno o tome što nastupi prije.

            Članak 3.
            Helenska Republika dužna je do kraja 2022. obavijestiti Europsku komisiju o napretku i preostalim planovima dovršetka i komercijalnog rada II. faze međusobnog povezivanja energetskih mreža Krete i grčkog kopna, među ostalim u pogledu uvođenja i rada odgovarajuće mjerne infrastrukture koja omogućuje sudjelovanje Krete na grčkom veleprodajnom tržištu električne energije i tržištu uravnoteženja.

            Članak 4.
            Ova je Odluka upućena Helenskoj Republici.

            Sastavljeno u Bruxellesu 21. veljače 2022.

                  Za Komisiju

               Kadri SIMSON

                  Članica Komisije

            (1)  SL L 158, 14.6.2019., str. 54.

            (2)  SL L 158, 14.6.2019., str. 125.

            (3)  https://ec.europa.eu/energy/sites/ener/files/documents/derogation_decisions2020v1.pdf

            (4)  Odluka Komisije 2014/536/EU оd 14. kolovoza 2014. o odobravanju Helenskoj Republici odstupanja od određenih odredaba Direktive 2009/72/EZ Europskog parlamenta i Vijeća (priopćeno pod brojem dokumenta C(2014) 5902) (SL L 248, 22.8.2014., str. 12.).

            (5)  Direktiva 2009/72/EZ Europskog parlamenta i Vijeća od 13. srpnja 2009. o zajedničkim pravilima za unutarnje tržište električne energije i stavljanju izvan snage Direktive 2003/54/EZ (SL L 211, 14.8.2009., str. 55.)

            (6)  Članak 137.A Zakona 4001/2011 (Službeni list Helenske Republike Α 179/22.8.2011.).

            (7)  Vidjeti članak 108.B Zakona 4001/2011 (Službeni list Helenske Republike Α 179/22.8.2011.) kako je dodan člankom 106. Zakona 4821/2021 (Službeni list Helenske Republike A 134/31.7.2021.).

            (8)  U skladu s člankom 108.C Zakona 4001/2011 kako je dodan člankom 107. Zakona 4821/2021 grčki operator prijenosnog sustava za električnu energiju IPTO S.A. bio je dužan osigurati da veza s Kretom (I. faza) bude u potpunosti funkcionalna najkasnije do 30. rujna 2021. No Odlukom RAE-a br. 734/28.9.2021. (Službeni list Helenske Republike B 4633/6.10.2021.) taj je datum pomaknut na 1. studenoga 2021.

            (9)  Grčka nije zatražila odstupanje od članka 51. Uredbe (EU) 2019/943 (certificiranje operatora prijenosnih sustava) ni od odredaba iz poglavlja VI. Direktive (EU) 2019/944 (razdvajanje operatorâ prijenosnog sustava). Naime, Grčka izjavljuje da će se visokonaponska imovina na otoku Kreti, koja je u vlasništvu društva PPC i kojom upravlja HEDNO S.A., prenijeti na operatora prijenosnog sustava IPTO S.A., koji će potom postati vlasnik te imovine i upravljati njome. Prijenos je izvršen 1. kolovoza 2021., prije početka komercijalnog rada I. faze interkonekcijskog voda između Krete i grčkog kontinentalnog sustava.

            (10)  Odgovori koji nisu povjerljivi dostupni su na internetskim stranicama RAE-a

            (11)  Uredba Komisije (EU) 2015/1222 od 24. srpnja 2015. o uspostavljanju smjernica za dodjelu kapaciteta i upravljanje zagušenjima (SL L 197, 25.7.2015., str. 24.).


title: Odluka Vijeća (EU) 2022/285 od 22. veljače 2022. o imenovanju dvaju članova i jednog zamjenika člana Odbora regija, koje je predložila Republika Malta

text:
                  24.2.2022

                  HR

                  Službeni list Europske unije

                  L 43/60

         ODLUKA VIJEĆA (EU) 2022/285
         od 22. veljače 2022.
         o imenovanju dvaju članova i jednog zamjenika člana Odbora regija, koje je predložila Republika Malta
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedlog malteške vlade,
         budući da:

                     (1)

                     U skladu s člankom 300. stavkom 3. Ugovora Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 10. prosinca 2019. donijelo Odluku (EU) 2019/2157 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (3)

                     Dva mjesta članova Odbora regija postala su slobodna istekom nacionalnih mandata na temelju kojih su za ta mjesta predloženi g. Joseph CORDINA i g. Paul FARRUGIA.

                     (4)

                     Mjesto zamjenika člana Odbora regija slobodno je od 26. siječnja 2020.

                     (5)

                     Malteška vlada predložila je sljedeće predstavnike regionalnih ili lokalnih tijela koji imaju izborni mandat regionalnog ili lokalnog tijela kao članove Odbora regija do kraja tekućeg mandata, koji istječe 25. siječnja 2025.: g. Paula FARRUGIU, Reġjun Port – President (Lučka regija – predsjednik), i g. Marka GRECHA, Kunsill Lokali Ħaż-Żabbar – Kunsillier Lokali (Lokalno vijeće Żabbara – član lokalnog vijeća).

                     (6)

                     Malteška vlada ujedno je u vezi s navedenim slobodnim mjestom predložila g. Stephena SULTANU, predstavnika lokalnog tijela koji ima izborni mandat lokalnog tijela Kunsill Lokali Santa Venera – Sindku (Lokalno vijeće Sante Venere – gradonačelnik), kao zamjenika člana Odbora regija do kraja tekućeg mandata, koji istječe 25. siječnja 2025.,

               DONIJELO JE OVU ODLUKU:

            Članak 1.
            Sljedeći predstavnici regionalnih ili lokalnih tijela koji imaju izborni mandat imenuju se u Odbor regija do kraja tekućeg mandata, koji istječe 25. siječnja 2025.:

                        (a)

                        kao članovi:

                                    —

                                    g. Paul FARRUGIA, Reġjun Port – President (Lučka regija – predsjednik) (promjena mandata),

                                    —

                                    g. Mark GRECH, Kunsill Lokali Ħaż-Żabbar – Kunsillier Lokali (Lokalno vijeće Żabbara – član lokalnog vijeća),

                              i

                        (b)

                        kao zamjenik člana:

                                    —

                                    g. Stephen SULTANA, Kunsill Lokali Santa Venera – Sindku (Lokalno vijeće Sante Venere – gradonačelnik).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2022.

                  Za Vijeće

                  Predsjednik

               C. BEAUNE

            (1)  SL L 139, 27.5.2019., str. 13.

            (2)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).


title: Odluka Vijeća (EU) 2022/286 od 22. veljače 2022. o imenovanju člana Odbora regija, kojeg je predložila Savezna Republika Njemačka

text:
                  24.2.2022

                  HR

                  Službeni list Europske unije

                  L 43/62

         ODLUKA VIJEĆA (EU) 2022/286
         od 22. veljače 2022.
         o imenovanju člana Odbora regija, kojeg je predložila Savezna Republika Njemačka
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedlog njemačke vlade,
         budući da:

                     (1)

                     U skladu s člankom 300. stavkom 3. Ugovora Odbor regija sastoji se od predstavnika regionalnih i lokalnih tijela, koji ili imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Vijeće je 10. prosinca 2019. donijelo Odluku (EU) 2019/2157 (2) o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025.

                     (3)

                     Mjesto člana Odbora regija postalo je slobodno podnošenjem ostavke g. Michaela SCHNEIDERA.

                     (4)

                     Njemačka vlada predložila je g. Svena SCHULZEA, predstavnika regionalnog ili lokalnog tijela koji je politički odgovoran izabranoj skupštini, Minister für Wirtschaft, Tourismus, Landwirtschaft und Forsten des Landes Sachsen-Anhalt (ministar gospodarstva, turizma, poljoprivrede i šumarstva savezne države Sachsen-Anhalt), kao člana Odbora regija do kraja tekućeg mandata, koji istječe 25. siječnja 2025.,

               DONIJELO JE OVU ODLUKU:

            Članak 1.
            G. Sven SCHULZE, predstavnik regionalnog ili lokalnog tijela koji je politički odgovoran izabranoj skupštini, Minister für Wirtschaft, Tourismus, Landwirtschaft und Forsten des Landes Sachsen-Anhalt (ministar gospodarstva, turizma, poljoprivrede i šumarstva savezne države Sachsen-Anhalt), imenuje se članom Odbora regija do kraja tekućeg mandata, koji istječe 25. siječnja 2025.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 22. veljače 2022.

                  Za Vijeće

                  Predsjednik

               C. BEAUNE

            (1)  SL L 139, 27.5.2019., str. 13.

            (2)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).


title: Odluka Zajedničkog odbora EGP-a br. 245/2018 [2021/1526]

text:
               23.9.2021

               HR

               Službeni list Europske unije

               L 337/65

      ODLUKA ZAJEDNIČKOG ODBORA EGP-A br. 245/2018 [2021/1526]
      povučena je i stoga ostavljena praznom.


Odluka Komisije od 30/06/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7638 - RTL NEDERLAND VENTURES / RF PARTICIPATIE / RECLAMEFOLDER NL) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 18/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8105 - MARMEDSA / UECC / UECC IBERICA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 09/10/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7402 - KLESCH REFINING / MILFORD HAVEN REFINERY ASSETS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 07/09/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7625 - ADM / AOR) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 02/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7368 - RIVERSTONE / CARLYLE / HESTYA / HES) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 04/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7799 - SCHLUMBERGER / CAMERON) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 29/01/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7493 - NATIONAL GRID / ELIA / NEMO JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 26/11/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7542 - GRIFFIN / SKANSKA / STARWOOD / HOTEL ATRIUM) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 12/03/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6849 - ENEL GREEN POWER / SECI ENERGIA / POWERCROP) prema Uredbi Vijeća (EZ) No 139/2004 (Vjerodostojan je samo tekst na talijanskom jeziku)


Odluka Komisije od 07/04/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8428 - CVC / ZABKA POLSKA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 12/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7085 - CBRE / NHL) prema Uredbi Vijeća (EZ) br. 139/2004 (Samo je engleski tekst vjerodostojan)